ماردین شهرینده "ارن قیش-8  شهید تهلوکه‌سیزلیک محافظه چی‌سی عبداللطیف أمن " عملیاتی باشلاییب.
ایچ ایشلر ناظیرلیگی‌نین مؤضوع ایله باغلی یاییلان بیاناتدا ترور تشکیلاتی پ.کا.کا-نی اؤلکه‌نین گوندمیندن چیخارماق و بؤلگه‌ده سیغیندیغی دوشونولن ترورچولاری ضررسیزلش‌دیرمک مقصدی ایله ماردین-ده باشلادیلان عملیاتدا ژاندارما کماندو، ژاندارما خصوصی عملیات و محافظه دسته‌لریندن عبارت 670 شخصی هئیتین ایشتیراک ائتدیگی بیلدیریلیب.
بیاناتدا اؤلکه‌ده ترورو تامامیله آرا‌دان قالدیرماق اوچون حیاتا کئچیریلن "ارن" عملیات‌لاری‌نین خالقین دستکی ایله "ایناملا" و "قطعیتله" اوغورلو شکیلده داوام ائتدیگی وورغولانیب.
دیگر طرف‌دن، 3-و داعش ترور تشکیلاتی، 2-سی ایسه ترور تشکیلاتی پ.کا.کا عضوو اولان 5 ترورچو سوریه-دن غیری-قانونی یول‌لارلا تورکیه-‌یه کئچمه‌یه جهد ائدرکن یاخالانیب.
میللی ساوونما ناظیرلیگیندن وئریلن آچیقلامادا "حاتای و شانلی اورفا شهرلرینده خیدمت گؤسترن سرحد محافظه‌سی سوری-دن غیری-قانونی یول‌لارلا اؤلکه‌میزه کئچمه‌یه جهد ائدن 5 نفری یاخالادی. ایستینتاق زامانی اله کئچیریلن شخص‌لردن اوچونون داعش عضوو، ایکی‌سی‌نین ده پ.کا.کا ترور تشکیلاتی عضوو اولدوغو معین‌لشدی" دئییلیب.
